Document ID: 32002L0042

Direktiva Komisije 2002/42/ES
z dne 17. maja 2002
o spremembah prilog k direktivam Sveta 86/362/EGS, 86/363/EGS in 90/642/EGS o določanju najvišjih dovoljenih vrednosti ostankov pesticidov (bentazona in piridata) v in na žitih, živilih živalskega izvora in nekaterih proizvodih rastlinskega izvora, vključno s sadjem in zelenjavo
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 86/362/EGS z dne 24. julija 1986 o določitvi najvišjih dovoljenih vrednosti ostankov pesticidov v in na žitih [1], kakor je bila nazadnje spremenjena z Direktivo Komisije 2002/23/ES [2], in zlasti člena 10 Direktive,
ob upoštevanju Direktive Sveta 86/363/EGS z dne 24. julija 1986 o določitvi najvišjih dovoljenih vrednosti ostankov pesticidov v in na živilih živalskega izvora [3], kakor je bila nazadnje spremenjena z Direktivo 2002/23/ES, in zlasti člena 10 Direktive,
ob upoštevanju Direktive Sveta 90/642/EGS z dne 27. novembra 1990 o določitvi najvišjih dovoljenih vrednosti ostankov pesticidov v in na nekaterih proizvodih rastlinskega izvora, vključno s sadjem in zelenjavo [4], kakor je bila nazadnje spremenjena z Direktivo 2002/23/ES, in zlasti člena 7 Direktive,
ob upoštevanju Direktive Sveta 91/414/EGS z dne 15. julija 1991 o dajanju fitofarmacevtskih sredstev v promet [5], kakor je bila nazadnje spremenjena z Direktivo Komisije 2002/37/ES [6], in zlasti člena 4(1)(f) Direktive,
ob upoštevanju naslednjega:
(1) Obstoječi aktivni snovi bentazon in piridat sta bili vključeni v Prilogo I k Direktivi 91/414/EGS z Direktivama Komisije 2000/68/ES [7] in 2001/21/ES [8] za uporabo kot herbicid v žitih, vrtninah in krmi.
(2) Vključitev zadevnih aktivnih snovi v Prilogo I k Direktivi 91/414/EGS je temeljila na oceni informacij, predloženih v zvezi s predlaganimi načini uporabe. Informacije o teh načinih uporabe so predložile nekatere države članice v skladu s členom 4(1)(f) Direktive 91/414/EGS. Razpoložljive informacije so bile pregledane in zadostujejo za določitev nekaterih najvišjih dovoljenih vrednosti ostankov (MVO).
(3) Kadar ni MVO na ravni Skupnosti ali začasnih MVO, morajo države članice uvesti nacionalne začasne najvišje dovoljene vrednosti v skladu s členom 4(1)(f) Direktive 91/414/EGS, preden se fitofarmacevtska sredstva, ki vsebujejo te aktivne snovi, lahko registrirajo.
(4) Glede na vključitev zadevnih aktivnih snovi v Prilogo I k Direktivi 91/414/EGS, so bile dokončane s tem povezane tehnične in znanstvene ocene v obliki poročil o pregledu Komisije. Poročila so bila dokončana 13. julija 2000 v primeru bentazona in 12. decembra 2000 v primeru piridata. V njih je bil določen sprejemljivi dnevni vnos (SDV) za bentazon 0,1 mg/kg telesne teže/dan in za piridat 0,036 mg/kg telesne teže/dan. Doživljenjska izpostavljenost potrošnikov živil iz pridelkov, tretiranih z zadevnimi aktivnimi snovmi je bila ocenjena in ovrednotena v skladu s postopki Skupnosti. Upoštevane so bile tudi smernice, ki jih je izdala Svetovna zdravstvena organizacija [1] Smerince za napoved vnosa ostankov pesticidov v hrano (revidirana verzija), pripravila GEMS/Food Programme v sodelovanju s "Codex Commitee on Pesticide Residues", izdala Svetovna zdravstvena organizacija 1997 (WHO/FSF/FOS/97.7.)., in mnenje Znanstvenega odbora za rastline [2] Mnenje Znanstvenega odbora za rastline v zvezi z vprašanji o spreminjanju prilog k Direktivam Sveta 86/362/EGS, 86/363/EGS in 90/642/EGS (Mnenje, ki ga je Znanstveni odbor za rastline izrazil 14. julija 1998) (http://europa.eu.int/comm/food/fs/sc/out21_en.html). o uporabljeni metodologiji. Ugotovljeno je, da predlagane najvišje dovoljene vrednosti ne bodo pripeljale do prekoračitve SDV.
(5) Med ocenjevanjem in razpravami pred vključitvijo piridata v Prilogo I k Direktivi 91/414/EGS niso bili ugotovljeni nobeni akutni toksični učinki, ki bi zahtevali določitev akutnega referenčnega odmerka. Akutni referenčni odmerek za bentazon je bil določen na 0,25 mg/kg telesne teže/dan. V skladu z oceno izpostavljenosti predlagane najvišje dovoljene vrednosti ostankov ne bodo privedle do nesprejemljive akutne izpostavljenosti potrošnikov.
(6) Za zagotovitev ustreznega varstva potrošnikov pred izpostavljenostjo ostankom v ali na proizvodih, za katere ni bila registrirana nobena uporaba zadevnih aktivnih snovi, je preudarno določiti začasne MVO na spodnji meji analitične določitve za vse tiste proizvode, ki so zajeti v Direktivah 86/362/EGS, 86/363/EGS in 90/642/EGS.
(7) Določitev takih začasnih MVO na ravni Skupnosti državam članicam ne preprečuje, da uvedejo začasne najvišje dovoljene vrednosti ostankov za bentazon in piridat v skladu s členom 4(1)(f) Direktive 91/414/EGS in njeno Prilogo VI. Šteje se, da doba štirih let zadošča za to, da se registrira večina dodatnih načinov uporabe zadevnih aktivnih snovi. Takrat bi morale začasne MVO postati dokončne.
(8) Priloge k Direktivam 86/362/EGS, 86/363/EGS in 90/642/EGS je zato treba ustrezno spremeniti.
(9) Komisija je o osnutku uradno obvestila Svetovno trgovinsko organizacijo in ni prejela nobenih pripomb. Možnost določitve tolerančnih najvišjih dovoljenih vrednosti ostankov za uvoz specifičnih kombinacij pesticid/pridelek bo Komisija preučila na osnovi sprejemljivih predloženih podatkov.
(10) Ta direktiva je skladna z mnenjem Stalnega odbora za prehranjevalno verigo in zdravje živali -
SPREJELA NASLEDNJO DIREKTIVO:
Člen 1
Delu A Priloge II k Direktivi 86/362/EGS se dodajo naslednje najvišje dovoljene vrednosti ostankov pesticidov:
"Ostanki pesticidov | Najvišja dovoljena vrednost mg/kg |
| |
Bentazon (vsota bentazona in sorodnih spojin 6-OH- in 8-OH-bentazona, izražena kot bentazon) | 0,1 | Žita |
Piridat (vsota piridata, hidroliznega produkta CL 9673 (6-kloro-4-hidroksi-3-fenilpiridazin) in hidrolizirajočih sorodnih spojin CL 9673, izražena kot piridat) | 0,05 | Žita |
Člen 2
Delu B Priloge II k Direktivi 86/363/EGS se dodajo naslednje najvišje dovoljene vrednosti ostankov pesticidov:
"Ostanki pesticidov | Najvišja dovoljena vrednost (mg/kg) |
Za meso, vključno z maščobo, proizvodi iz mesa, drobovino in živalsko mastjo, kakor so navedeni v Prilogi I pod oznakami KN 0201, 0202, 0203, 0204, 02050000, 0206, 0207, ex0208, 020900, 0210, 160100 in 1602 | Za mleko in mlečne proizvode, navedene v Prilogi I pod oznakami KN 0401, 0402, 040500 in 0406 | Za sveža jajca brez lupine, za ptičja jajca in jajčne rumenjake, navedene v Prilogi I pod oznakama KN 040700 in 0408 |
Bentazon | 0,05 | 0,02 | 0,05 |
Piridat (vsota piridata in njegovega hidroliznega produkta CL 9673 (6-kloro-4-hidroksi-3-fenilpiridazin), izražena kot piridat) | Ledvica, razen perutnine 0,4 | 0,05 | 0,05 |
Drugi proizvodi |
Člen 3
Najvišje dovoljene vrednosti ostankov za bentazon in piridat, kakor so prikazane v Prilogi k tej direktivi, se dodajo Prilogi II k Direktivi 90/642/EGS.
Člen 4
Države članice sprejmejo zakone in druge predpise, potrebne za uskladitev s to direktivo, najpozneje do 31. decembra 2002. O tem takoj obvestijo Komisijo.
Te predpise uporabljajo od 1. januarja 2003.
Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Način sklicevanja določijo države članice.
Člen 5
Ta direktiva začne veljati dvajseti dan po objavi v Uradnem listu Evropskih skupnosti.
Člen 6
Ta direktiva je naslovljena na države članice.
V Bruslju, 17. maja 2002

Labels: 0
17
20
6